##### КОНТРОЛА КВАЛИТЕТА

Члан 6. Квалитет добара, која су предмет овог оквирног споразума, мора бити у складу са условима и захтевима из техничке спецификације и достављеном понудом Добављача датом у предметном поступку јавне набавке. Добра морају бити нова и некоришћена, упакована и обележена на начин регулисан важећим прописима који се односе на та добра и морају да одговарају својствима, сврси и начину коришћења. Рок трајања испорученог добра мора да буде најмање две трећине декларисаног рока трајања, рачунајући од датума пријема добра. Контролу извршења Оквирног споразума/поступања по издатим наруџбеницама и контролу квантитета и квалитета добара, врши Наручилац, у било које време и без претходне најаве на месту пријема, током или после испоруке. У случају постојања квантитативних и/или квалитативних недостатака или евентуалних физичких оштећења, представници Добављача и Наручиоца сачиниће о томе записник. Добављач је дужан да, без одлагања, а најкасније у року од 3(три)дана, поступи по записнику и испоручи тражену количину добара, односно другу количину добара одговарајућег квалитета, о свом трошку. Уколико се након испоруке добара установе недостатци или оштећења, који нису могли бити откривени приликом примопредаје уобичајеним прегледом(скривене мане), Наручилац ће сачинити записник о рекламацији и о томе, без одлагања, а најкасније у року од 3(три) дана од дана сазнања за мане, обавестити Добављача. У случају наступања околности из претходног става овог члана, Добављач је дужан да, без одлагања, а најкасније у року од 3(три)дана од дана пријема записника о рекламацији, отклони недостатке или испоручи нова добра одговарајућег квалитета, о свом трошку. Уколико Добављач не отклони недостатке/не испоручи нова добра одговарајућег квалитета, сагласно одредби претходног става. овог члана, Наручилац има право да активира средство обезбеђења за добро извршење посла, достављено уз овај оквирни споразум. Доказ о квалитетном пријему испоручених добара је отпремница, потписана од стране представника Добављача и Наручиоца, која садржи прецизне податке о испорученим добрима. Отпремница чини обавезну пратећу документацију уз сваку издату фактуру.

##### УГОВОРНА КАЗНА

Члан 7. У случају прекорачења рока испоруке, Добављач је дужан да плати Наручиоцу уговорну казну у износу од 0,2 % од укупне вредности наруџбенице, без ПДВ-а, за сваки дан закашњења, али не више од 10% од вредности наруџбенице, без ПДВ-а. Ако штета пређе износ уговорне казне из става 1. овог члана, Наручилац може да тражи накнаду стварне штете, а може и да откаже наруџбеницу без обавезе према Добављачу. Наплату уговорне казне Наручилац ће извршити, без претходног пристанка Добављача, умањењем рачуна наведеног у испостављеној фактури.

##### НАКАНАДА ШТЕТЕ

Члан 8. Добављач је дужан да Наручиоцу надокнади штету коју проузрокује на имовини Наручиоца својом кривицом или грубом непажњом. Уколико Наручилац у току реализације овог оквирног споразума претрпи штету која је последица неиспуњавања уговорених обавеза од стране Добављача , Добављач је одговоран за штету коју је Наручилац у том случају претрпео и дужан је да је надокнади. У случају наступања штете, заједничка комисија ће утврдити евентуалну одговорност Добављача, обим и висину штете, о чему ће сачинити записник.

##### ВИША СИЛА

Члан 9. Наступање околности више силе ослобађа од одговорности стране у Оквирном споразуму за кашњење у извршењу обавеза. О дану наступања, трајању и дану престанка околности више силе, стране у Оквирном споразуму су обавезне, да једна другу обавесте писменим путем у року од 24 (двадесетчетири) часа.

Уколико након закључења овог оквирног споразума наступе околности више силе које отежавају или онемогућавају извршење обавеза дефинисаних овим оквирним споразумом, рокови извршења обавеза ће се продужити за време трајања околности више силе. Околностима више силе сматрају се екстремни и ванредни догађаји који се нису могли предвидети, који су се догодили без воље и утицаја страна у овом оквирном споразуму и који нису могли бити спречени. Вишом силом могу се сматрати